CELEX: 32013R1334
Language: el
Date: 2013-12-13 00:00:00
Title: Εκτελεστικός κανονισμός (ΕΕ) αριθ. 1334/2013 της Επιτροπής, της 13ης Δεκεμβρίου 2013 , για την τροποποίηση του κανονισμού (ΕΚ) αριθ. 1290/2008 όσον αφορά την επωνυμία του κατόχου της άδειας κυκλοφορίας και όσον αφορά τη συνιστώμενη δόση παρασκευάσματος Lactobacillus rhamnosus (CNCM-I- 3698) και Lactobacillus farciminis (CNCM-I- 3699)  Κείμενο που παρουσιάζει ενδιαφέρον για τον ΕΟΧ

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 335/12
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1334/2013 ΤΗΣ ΕΠΙΤΡΟΠΉΣ
   της 13ης Δεκεμβρίου 2013
   για την τροποποίηση του κανονισμού (ΕΚ) αριθ. 1290/2008 όσον αφορά την επωνυμία του κατόχου της άδειας κυκλοφορίας και όσον αφορά τη συνιστώμενη δόση παρασκευάσματος Lactobacillus rhamnosus (CNCM-I- 3698) και Lactobacillus farciminis (CNCM-I- 3699)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Η εταιρεία Danisco France SAS υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, με την οποία προτείνεται η αλλαγή της επωνυμίας του κατόχου της άδειας κυκλοφορίας κατά τον κανονισμό (ΕΚ) αριθ. 1290/2008 της Επιτροπής (2).
            
         
               (2)
            
            
               Ο αιτών ισχυρίζεται ότι έχει μεταβιβάσει την άδεια κυκλοφορίας του παρασκευάσματος Lactobacillus rhamnosus (CNCM-I-3698) και Lactobacillus farciminis (CNCM-I-3699) στην εταιρεία Danisco (UK) Ltd και ότι η τελευταία κατέχει τώρα τα δικαιώματα εμπορίας για την εν λόγω πρόσθετη ύλη.
            
         
               (3)
            
            
               Στόχος της αίτησης είναι, επίσης, να επιτρέψει την εμπορία της πρόσθετης ύλης με συγκέντρωση πέντε φορές υψηλότερη από την ελάχιστη συγκέντρωση. Προκειμένου να εξασφαλιστεί ότι τηρούνται οι ελάχιστες και οι μέγιστες περιεκτικότητες που καθορίζονται στο παράρτημα του κανονισμού (ΕΚ) αριθ. 1290/2008, η συνιστώμενη δόση ανά χιλιόγραμμο πλήρους ζωοτροφής πρέπει να τροποποιηθεί.
            
         
               (4)
            
            
               Η προτεινόμενη τροποποίηση του κατόχου της άδειας κυκλοφορίας είναι καθαρά διοικητικής φύσης και δεν απαιτεί νέα αξιολόγηση της σχετικής πρόσθετης ύλης. Η τελευταία έχει επιτραπεί με βάση τη γνώμη της Ευρωπαϊκής Αρχής για την Ασφάλεια των Τροφίμων (3). Η επακόλουθη αίτηση αλλαγής της συνιστώμενης δόσης είναι σύμφωνη με την εν λόγω γνώμη και δεν απαιτεί νέα αξιολόγηση. Η Ευρωπαϊκή Αρχή για την Ασφάλεια των Τροφίμων ενημερώθηκε για την αίτηση.
            
         
               (5)
            
            
               Για να προσαρμοστεί με την τρέχουσα πρακτική, η εμπορική ονομασία πρέπει να διαγραφεί από τον κανονισμό (ΕΚ) αριθ. 1290/2008.
            
         
               (6)
            
            
               Για να μπορέσει η εταιρεία Danisco (UK) Ltd να εκμεταλλευθεί τα δικαιώματα της διάθεσης του προϊόντος στην αγορά, είναι αναγκαίο να τροποποιηθούν οι όροι της αντίστοιχης έγκρισης.
            
         
               (7)
            
            
               Ο κανονισμός (ΕΚ) αριθ. 1290/2008 θα πρέπει, συνεπώς, να τροποποιηθεί αναλόγως.
            
         
               (8)
            
            
               Επειδή δεν απαιτείται, για λόγους ασφάλειας, η άμεση εφαρμογή των τροποποιήσεων του παρόντος κανονισμού στον κανονισμό (ΕΚ) αριθ. 1290/2008, είναι σκόπιμο να επιτραπεί μεταβατική περίοδος για την εξάντληση των αποθεμάτων που υπάρχουν.
            
         
               (9)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση στον κανονισμό (ΕΚ) αριθ. 1290/2008
   Ο κανονισμός (ΕΚ) αριθ. 1290/2008 τροποποιείται ως εξής:
   
               1)
            
            
               Στον τίτλο, η λέξη «(Sorbiflore)» διαγράφεται.
            
         
               2)
            
            
               Το παράρτημα τροποποιείται ως εξής:
               
                           α)
                        
                        
                           στη δεύτερη στήλη, οι λέξεις «Danisco France SAS» αντικαθίστανται από την επωνυμία «Danisco (UK) Ltd»·
                        
                     
                           β)
                        
                        
                           στην τρίτη στήλη, η λέξη «(Sorbiflore)» διαγράφεται·
                        
                     
                           γ)
                        
                        
                           στην ένατη στήλη, το σημείο 2 αντικαθίσταται από το ακόλουθο κείμενο:
                           
                                       «2.
                                    
                                    
                                       Συνιστώμενη δόση ανά χιλιόγραμμο πλήρους ζωοτροφής: 5 × 108 FU».
                                    
                                 
                     
         Άρθρο 2
   Μεταβατικά μέτρα
   Τα υπάρχοντα αποθέματα που έχουν παραχθεί και επισημανθεί πριν από τις 3 Ιανουαρίου 2014 σύμφωνα με τους κανόνες που ίσχυαν πριν από τις 3 Ιανουαρίου 2014 μπορούν να συνεχίσουν να διατίθενται στην αγορά και να χρησιμοποιούνται έως τις 3 Ιουλίου 2014.
   Άρθρο 3
   Θέση σε ισχύ
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 13 Δεκεμβρίου 2013.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 268 της 18.10.2003, σ. 29.
   
      (2)  Κανονισμός (ΕΚ) αριθ. 1290/2008 της Επιτροπής, της 18ης Δεκεμβρίου 2008, σχετικά με την έγκριση του παρασκευάσματος Lactobacillus rhamnosus (CNCM-I-3698) και Lactobacillus farciminis (CNCM-I-3699) (Sorbiflore) ως πρόσθετης ύλης ζωοτροφών (ΕΕ L 340 της 19.12.2008, σ. 20).
   
      (3)  Γνώμη της επιστημονικής ομάδας για τις πρόσθετες ύλες και τα προϊόντα ή ουσίες που χρησιμοποιούνται στις ζωοτροφές (FEEDAP), κατόπιν αιτήματος της Ευρωπαϊκής Επιτροπής, σχετικά με την ασφάλεια και την αποτελεσματικότητα του προϊόντος Sorbiflore, παρασκευάσματος Lactobacillus rhamnosus και Lactobacillus farciminis, ως πρόσθετης ύλης ζωοτροφών για χοιρίδια. The EFSA Journal (2008) 771, 1-13.